|  |  |  |
| --- | --- | --- |
|  | ФОРМУЛЯР | Индекс: Фо 04.01.01-02 |
| Издание: П |
| **УЧЕБНА ПРОГРАМА** | Дата: 10.01.2013 г. |
| Страница 1 от 6 |

**МЕДИЦИНСКИ УНИВЕРСИТЕТ - ПЛЕВЕН**

**ЦЕНТЪР ЗА ДИСТАНЦИОННО ОБУЧЕНИЕ**

**Медицински университет - ПЛЕВЕН**

Медицински колеж

ОДОБРЯВАМ:

Директор на МК: ЗА УЧЕБНАТА 2019/2020 Г.

 (доц. д-р Е. Бързашка, д.м.)

**УЧЕБНА ПРОГРАМА**

**по**

**СОЦИАЛНА МЕДИЦИНА С ПРОМОЦИЯ НА ЗДРАВЕТО**

ЗА РЕДОВНО ОБУЧЕНИЕ

В СПЕЦИАЛНОСТ **„медицинска козметика”**

# ОБРАЗОВАТЕЛНО-КВАЛИФИКАЦИОННА СТЕПЕН

# “ПРОФЕСИОНАЛЕН БАКАЛАВЪР”

**ПЛЕВЕН**

**2020**

**По единни държавни изисквания** - задължителна

**По учебен план на МУ - Плевен** – задължителна

**Учебен семестър**: II семестър

**Хорариум:** общо 15 ч. лекции

**Кредити:** 2

**Преподаватели:**

Доц. д-р Мариела Камбурова, д.м.

**ЦЕЛ И ЗАДАЧИ НА ОБУЧЕНИЕТО**

Обучението по социална медицина с промоция на здравето има за основна цел да запознае студентите от специалност „Медицинска козметика” с основните понятия, процеси и тенденции в областта на съвременната социална медицина и промоцията на здравето и да изгради трайни умения за самостоятелен анализ и оценка на общественото здраве и работа по проблемите на промоцията на здравето. Обучението допринася съществено за развитие на познанията за обществото и механизмите на взаимодействие на индивидуалното здраве със социалните фактори. То осигурява овладяване на социално-медицинския подход за оценка на влиянието на социалните фактори върху индивидуалното, семейното и общественото здраве, който намира широко приложение при определяне на основните медико-социални потребности на индивидите и различните групи от населението. Така се подпомага развитието на уменията за индивидуализиране на грижите за всеки клиент, потърсил съдействието на социалните служби.

Учебното съдържание включва въведение в социалната медицина, запознаващо студентите с предмета и методологията на науката. Включени са още: демографски подходи за оценка на общественото здраве; заболяемостта като измерител на общественото здраве; определения на понятията „Здравна система“ и „Здравна служба“; основни положения в дейността на главните подсистеми на здравната служба – първична здравна помощ, болнична помощ, майчино и детско здравеопазване; възникване и същност на промоцията на здравето – основни принципи, подходи и средства за здравно възпитание.

Обучението по социална медицина и промоция на здравето при студентите от специалност „Социални дейности“ трябва да постигне следните ***задачи***:

* Да познават същността на социалната медицина като наука и основните и приноси като единствена наука за общественото здраве;
* Да познават същността на социално-медицинския подход и възможностите за неговото приложение в процеса на осъществяване на дейностите по здравни грижи;
* Да познават същността на понятието обществено здраве и основните измерители за неговата оценка;
* Да знаят основните принципи на организация и функциониране на здравните системи и основните критерии за оценка на ефективността на съвременната здравна система;
* Да познават структурата, организацията и измерителите за оценка на дейността на основните подсистеми на здравната служба в Р България;
* Да умеят самостоятелно да прилагат социално-медицинския подход при оценка на влиянието на социалните фактори върху здравето и болестта и предлагане на подходящи мерки за медико-социална терапия, рехабилитация и профилактика;
* Да умеят самостоятелно да изчисляват и интерпретират демографските индикатори, индикаторите за заболяемост и болестност като оперативни измерители на популационното здраве;
* Да умеят самостоятелно с помощта на подходящи измерители да оценяват дейността на лечебните заведения за първична здравна помощ и болнична помощ;
* Да познават същността и основните принципи на промоцията на здравето като теоретична концепция и практика;
* Да разбират холистичната концепция за здравето и необходимостта от интегрален подход и междусекторно сътрудничество за неговото формиране и опазване;
* Да познават класическите и съвременни модели на здравното възпитание.

**ФОРМИ И Методи НА ОБУЧЕНИЕ:**

1. Лекции

**Лекциите** са основна форма за предоставяне на необходимата информация. Те се осигуряват от подробни презентационни и други нагледни материали поместени в системата за дистанционно обучение. Всички лекции се поместват в пълнотекстов формат в системата за дистанционно обучение и студентите получават достъп до тях посредством техните потребителски профили. Съдържанието на лекциите е отворено и непрекъснато се актуализира, като се съобразява с развитието и усъ­вър­шен­с­т­ва­нето на науката.

1. On- line дискусии
2. Самостоятелна работа с електронни бази данни

**КОНТРОЛ И ОЦЕНКА НА ЗНАНИЯТА**

* заключителен контрол: дидактически тест от 30 въпроса

**РАЗПРЕДЕЛЕНИЕ НА УЧЕБНИЯ МАТЕРИАЛ ПО ТЕМИ**

|  |  |  |
| --- | --- | --- |
| **N** | Тема | **Общо****часове** |
|  | Социалната медицина като наука – развитие, определение, предмет, задачи, методи. Социални фактори на здравето. Същност на социално-медицински подход. Обществено здраве - определение и основни индикатори. Демографски показатели за статика. | 2 |
|  | Медико-социални аспекти на раждаемостта и общата смъртност - определения на основните понятия, тенденции в света и у нас. | 2 |
|  | Медико-социални аспекти на детската смъртност и средната продължителност на предстоящия живот - определения на основните понятия, тенденции в света и у нас. | 2 |
|  | Заболяемостта като измерител на общественото здраве. Социалнозначими заболявания. Глобални проблеми на хроничните неинфекциозни заболявания и заразните заболявания. | 2 |
|  | Здравна система и здравна служба. Основни положения в дейността на главните подсистеми на здравната служба. Първична здравна помощ. Болнична помощ. Медико-социални проблеми и здравно обслужване на приоритетни групи от населението. | 2 |
|  | Промоция на здравето. Възникване и развитие на концепцията за промоция на здравето. Отавска харта за промоция на здравето. Принципи и стратегии на промоцията на здравето. | 2 |
|  | Формиране на практически умения за промоция на здравето. Здравна култура и здравнозначими умения. Мотивация на здравното поведение. Здравословен начин на живот. | 2 |
|  | Здравно възпитание – същност, модели, принципи, класически и съвременни методи и форми.  | 1 |
|  | **ОБЩО** | **15** |

# ТЕМАТИЧЕН ПЛАН НА ЛЕКЦИИТЕ

1. **Социалната медицина като наука – развитие, определение, предмет, задачи, методи. Социални фактори на здравето. Същност на социално-медицински подход. Обществено здраве - определение и основни индикатори. Демографски показатели за статика. (2 ч. лекция).** Изясняват се възникването и развитието на социалната медицина като научна дисциплина, нейният предмет, структура, връзка с други дисциплини, задачи и методи. Определения за здраве и болест. Същност на социалните фактори. Изяснява се същността на социално-медицинския подход и етиопатогенетичните механизми на влияние на социалните фактори върху здравето и болестта. Определение на понятията обществено и групово здраве. Групи индикатори за оценка на общественото здраве и оценка на познавателната им стойност. Същност и класификация на демографските показатели. Демографски показатели за статика - брой и структура на населението по пол, възраст, местоживеене, образование. Популационното застаряване на населението и неговите медико-социални последици през следващото столетие.
2. **Медико-социални аспекти на раждаемостта и на общата смъртност - определения на основните понятия, тенденции в света и у нас. (2 ч. лекция).** Определение на основните понятия – живородено дете, раждаемост, обща плодовитост, повъзрастова плодовитост, сумарна плодовитост, бруто и нето коефициент за възпроизводство. Тенденции на раждаемостта в света Характеристика на раждаемостта в България. Значение и валидност на данните за смъртността при оценка на нивото на общественото здраве. Определение на основните понятия – брутен показател за смъртност, повъзрастова смъртност, смъртност по причини, стандартизирани показатели за смъртност. Структура на причините за умирания в развити и развиващи се страни. Тенденции на общата смъртност по света Характеристика на нивото и тенденциите на общата смъртност в България. Смъртност в активна възраст.
3. **Медико-социални аспекти на детската смъртност и средната продължителност на предстоящия живот. (2 ч. лекция).** Детска смъртност - определение, общ показател за детска смъртност /обикновен и коригиран/, възрастово-специфични показатели, скали за оценка. Характеристика и тенденции на детската смъртност под 5-годишна възраст в отделните страни и региони, основни фактори. Сравнителна характеристика на структурата на причините за умирания в развити и развиващи се страни. Детската смъртност в България - анализ на динамиката, структурата, териториалните различия и резерви за снижаването й. Средна продължителност на предстоящия живот - определение, методика на изчисляване, тенденции по света и у нас. Нови измерители на продължителността на живот в добро здраве (HALE, DALE, QALE) – същност и тенденции.
4. **Заболяемостта като измерител на общественото здраве. Социалнозначими заболявания. Глобални проблеми на хроничните неинфекциозни заболявания и заразните заболявания. (2 ч. лекция).** Значение на заболяемостта като измерител на общественото здраве. Фактори и условия за изучаване и валидност на данните за заболяемостта. Основни понятия – заболяемост, периодна болестност, моментна болестност, айсберт на заболяемостта. Международна класификация на болестите - Х ревизия. Източници и методи за изучаване на заболяемостта. Водещи причини за заболяемост и болестност в света.Социално-значими заболявания – определение, критерии, структура на социално-значимите заболявания в България. Рискови фактори и рискова констелация на българското население. Измерване тежестта на заболяванията – DALYs. Глобални проблеми на хроничните неинфекциозни заболявания и заразните заболявания.
5. **Здравна система и здравна служба. Основни положения в дейността на главните подсистеми на здравната служба. Първична здравна помощ. Болнична помощ. Медико-социални проблеми и здравно обслужване на приоритетни групи от населението. (2 ч. лекция).** Фундаментални цели и функции на здравната система. Здравна служба – определени, фактори за развитие и принципи за изграждане. Световна здравна организация. Същност на Глобалната стратегия „Здраве за всички“. Концепция на СЗО за първичната здравна помощ според Декларацията от Алма Ата и опитът на развитите страни. Определение и същност на първичните здравни грижи. Основни характеристики, тенденции и трудности на реформата в първичната здравна помощ в България. Болнична помощ –видове болнични заведения, структура и функции на болницата. Оценка на дейността на стационара – количествени и качествени индикатори. Съвременни форми на рационално използване на легловия фонд. Основни насоки на реформата на болничната помощ в България. Основни медико-социални проблеми на майчинството и здравето на жените. Медико-социални проблеми в периода на вътреутробно развитие на плода, през първата година от живота на детето, във възрастта до 6 години, в ранна училищна възраст (7-9 години), 10-14 години и в периода на юношеството. Медикосоциални проблеми и здравно обслужване на старите хора.
6. **Промоция на здравето. Възникване и развитие на концепцията за промоция на здравето. Отавска харта за промоция на здравето. Принципи и стратегии на промоцията на здравето. (2 ч. лекция).** Промоция на здравето като философска основа на движението за ново обществено здравеопазване. Здравен континуум. Позитивно здраве – определение и измерители. Възникване и развитие на концепцията за промоция на здравето. Отавска конференция по промоция на здравето – провеждане, приноси. Основни принципи на промоция на здравето. Определение за социална политика. Проекти за реализиране на поддържаща здравето жизнена среда – Градове за здраве, Училища за здраве, Болници за здраве, Укрепващи здравето работни места.Необходимост отзасилване на общественото участие в здравните дейности
7. **Формиране на практически умения за промоция на здравето. Здравословен начин на живот – същност и критерии. Мотивация на здравното поведение. Етапи на поведенческата промяна (2 ч. лекция).** Видове здравнозначими умения и взаимовръзка между тях. Здравословен начин на живот – същност и критерии. Мотивация на здравното поведение – същност, фактори. Видове мотиви на здравното поведение. Етапи на поведенческата промяна.
8. **Здравно възпитание – същност, модели, принципи, методи и форми. Здравно възпитание в работата с различни популационни групи и с пациенти (1 ч. лекция).** Здравно възпитание – определение, цели и задачи. Модели на здравно възпитание. Принципи на здравното възпитание. Класически и съвременни методи и на здравно възпитание - предимства и недостатъци. Здравно възпитание в работата с различни популационни групи и с пациенти – методи и форми на здравно възпитание в първичната помощ, задачи на здравното възпитание при здрави и при болни лица в различните възрастови групи.

**МЕТОДИ ЗА КОНТРОЛ:**

Хорариумът на дисциплината позволява провеждането само на заключителен контрол. Изпитната оценка в края на обучението по дисциплината се формира от оценката на електронно базиран тест от 30 въпроса: 20 въпроса по социална медицина и 10 въпроса по промоция на здравето.. Изпитният тест е успешно издържан при минимално ниво от 60% (18) верни отговори. Всеки допълнителен верен отговор носи по 2% при формиране на оценката от теста.

Крайната оценка се закръгля до единица и се вписва в учебната документация.

МЯСТО НА ДИСЦИПЛИНАТА В ЦЯЛОСТНОТО ОБУЧЕНИЕ ПО СПЕЦИАЛНОСТТА

Социалната медицина с промоция на здравето е от задължителните дисциплини по учебния план на специалност „Медицинска козметика” и се изучава във втори семестър. Тя е нова дисциплина и дава широка основа на студентите професионални бакалаври за разбиране на процесите на общественото здраве и промоцията на здравето. Обучението е свързано с всички дисциплини с отношение към анализа и управлението на процесите и явленията на общественото здраве и подпомага разбирането на взаимодействието на индивидите с обществената система по отношение на здравето, като създава основа за възприемане на клиничните дисциплини.

ОЧАКВАНИ РЕЗУЛТАТИ

Основен очакван резултат от обучението по социална медицина с промоция на здравето при студентите професионални бакалаври е изграждането на стабилна познавателна основа и практически умения за самостоятелен анализ и оценка на общественото здраве и прилагането на социално-медицинския подход в ежедневната практика на бъдещите социални работници. Важен резултат е и познаването на принципите на промоцията на здравето като нова парадигма на общественото здравеопазване.

**КОНСПЕКТ за семестриален изпит по социална медицина и промоция на здравето**

1. Социалната медицина като наука - предмет, задачи, структура и методи. Здра­ве и бо­лест. Со­ци­ал­ни фа­к­то­ри на здра­ве­то - съ­щ­ност и кла­си­фи­ка­ция. Со­ци­ал­но-­ме­ди­цин­с­ки по­д­ход в дей­но­ст­та на здравния работник.
2. Об­ще­с­т­ве­но здра­ве - оп­ре­де­ле­ние, ос­но­в­ни по­ка­за­те­ли и ха­ра­к­те­ри­с­ти­ка на по­з­на­ва­тел­на­та им стой­ност.
3. Де­мо­г­ра­ф­с­ки по­ка­за­те­ли за ста­ти­ка. Въз­ра­с­то­ва стру­к­ту­ра на на­се­ле­ни­е­то. Ме­ди­ко-со­ци­ал­ни ас­пе­к­ти на за­с­та­ря­ва­не­то на на­се­ле­ни­е­то.
4. Ме­ди­ко-со­ци­ал­ни ас­пе­к­ти на ра­ж­да­е­мо­ст­та - ос­но­в­ни по­ня­тия, ска­ла за оцен­ка. Показатели за възпроизводството на населението. Глобални тенденции и тенденции на раждаемостта в Бъл­га­рия.
5. Ме­ди­ко-со­ци­ал­ни ас­пе­к­ти на об­ща­та смър­т­ност - ос­но­в­ни по­ня­тия, оцен­ка, съ­щ­ност на стан­дар­ти­зи­ра­ни­те по­ка­за­те­ли за смъртност, глобални тенденции и тенденции на общата смъртност в Бъл­га­рия.
6. Ме­ди­ко-со­ци­ал­ни про­б­ле­ми на де­т­с­ка­та смър­т­ност - оп­ре­де­ле­ние на ос­но­в­ни­те по­ня­тия, ска­ли за оцен­ка. Глобални тенденции и тенденции на детската смъртност в Бъл­га­рия.
7. Сре­д­на про­дъл­жи­тел­ност на пре­д­с­то­я­щия жи­вот - оп­ре­де­ле­ние, таблици за смъртност. Тен­ден­ции и ме­ди­ко-со­ци­ал­ни про­б­ле­ми на СППЖ в света и в Бъл­га­рия.
8. За­бо­ля­е­мо­ст­та ка­то из­ме­ри­тел на об­ще­с­т­ве­но­то здра­ве - определение на основните понятия. Из­то­ч­ни­ци и ме­то­ди за изу­ча­ва­не на за­бо­ля­е­мо­ст­та. Ме­ж­ду­на­ро­д­на кла­си­фи­ка­ция на бо­ле­с­ти­те (МКБ) - зна­че­ние, при­н­ци­пи на из­г­ра­ж­да­не, стру­к­ту­ра на X-та ре­ви­зия на МКБ. Заболяемост с временна нетрудоспособност. Со­ци­ал­но­з­на­чи­ми за­бо­ля­ва­ния - кри­те­рии и съ­дър­жа­ние на по­ня­ти­е­то. Ри­с­ко­ви фа­к­то­ри - кла­си­фи­ка­ция.
9. Глобална тежест на хроничните неинфекциозни заболявания – сърдено-съдови, ракови заболявания, диабет и др.
10. Здра­вната система ка­то социална си­с­те­ма - оп­ре­де­ле­ние, фундаментални цели и основни функции. Здра­в­на слу­ж­ба - оп­ре­де­ле­ние, фа­к­то­ри, фун­к­ции и организационни при­н­ци­пи на здра­в­на­та слу­ж­ба.
11. Пър­ви­ч­на здра­в­на по­мощ - концепцията на СЗО. Първичната здравна помощ в България.
12. Болнична помощ - мисия, цел и статут на болницата. Видове болнични заведения, структура и функции на болницата. Пациентът в болницата.
13. Медико-социални проблеми на майчинството и здравето на жените. Организация на акушеро-гинекологичната помощ. Основни задачи на медицинските специалисти за изпълнение на националната програма за майчино здравеопазване.
14. Медико-социални проблеми на детството. Организация на педиатричната помощ. Основни задачи на медицинските специалисти за изпълнение на националната програма за детско здравеопазване.
15. Промоция на здравето – същност и възникване. Отавска харта за промоция на здравето. Теоретично и практическо развитие на концепцията. Принципи на промоцията на здравето.
16. Формиране на практически умения за промоция на здравето. Здравнозначими умения - същност, видове. Здравословен начин на живот – същност и критерии.
17. Здравна култура. Здравно поведение. Мотивация на здравното поведение – същност, видове мотивация, фактори на здравната мотивация. Видове мотиви на здравното поведение.
18. Здравно възпитание – същност, модели и принципи. Класически и съвременни методи и форми на здравно възпитание.

**ПРЕПОРЪЧВАНА ЛИТЕРАТУРА:**

1. Грънчарова Г., С. Александрова-Янкуловска. Социална медицина. Шесто издание. Издателски център МУ-Плевен, 2018.
2. Георгиева, С. Промоция на здравето в училище. Издателски център МУ-Плевен, 2016, 127стр.
3. Health promotion: <https://www.who.int/health-topics/health-promotion#tab=tab_1>
4. Здравеопазване. Кратък статистически справочник. 2019: <https://ncpha.government.bg/images/___NCPHA/__Publications/_Statistics/HealthcareStatistics_2019.pdf>

**АВТОР НА УЧЕБНАТА ПРОГРАМА:**

1. Доц. д-р Мариела Камбурова, д.м.